google/wiki40b huggingface dataset:
Eugeniusz Baziak

Biografia

Narodil sa v rodine súdneho úradníka. V Ternopile vychodil základnú školu aj gymnázium. V roku 1908 zmaturoval a prihlásil sa do kňazského seminára a na Teologickú fakultu Ľvovskej univerzity. 14. júla 1912 bol v Przemyślanoch vysvätený za kňaza biskupom Wladyslawom Bandurskom. V rokoch 1912 až 1919 bol vikárom v Žovkve a neskôr v Ternopile.
Počas prvej svetovej vojny pôsobil ako kaplán v rakúskej armáde. V starostlivosti o chorých vojakov ochorel na týfus.
V roku 1921 získal titul doktora teológie na Ľvovskej univerzite. V rokoch 1919 – 1924 zastával funkciu prefekta a od roku 1924 vicerektora kňazského seminára.
15. septembra 1933 bol pápežom Piom XI. vymenovaný za pomocného biskupa ľvovskej arcidiecézy. V rokoch 1933 – 1939 bol rektorom kňazského seminára.
Koncom októbra 1939 okupačné sovietske úrady zavreli v Ľvove Teologickú fakultu Univerzity Jána Kazimierza, a v decembri aj seminár. Namiesto veľmi chorého arcibiskupa Bolesłava Twardovského sa snažil o zabezpečenie fungovania seminára, dal aj kaplánske svätenia. V dôsledku nepretržitého, brutálneho prenasledovania Bolesłava Twardovského a jeho spolupracovníkov okupantmi v metropolitnej kúrii, utiekli. Bolesłav Twardovski, i jeho najbližší spolupracovník a zástupca Eugeniusz Baziak, museli niekoľkokrát zmeniť miesto pobytu.
26. apríla 1944 ho pápež Pius XII. vymenoval za titulárneho arcibiskupa Pariany a biskupa koadjútora ťažko chorého arcibiskupa Bolesława Twardowského s právom nástupníctva. 22. novembra 1944 sa po smrti arcibiskupa Twardowského stal arcibiskupom ľvovským.
Od roku 1945 ho sovietske orgány neustále povolávali na výsluchy, ktoré mali za cieľ to, aby navždy opustil Ľvov. Arcibiskup sa dlho nepoddával, ale keď videl, že situácia v Ľvove je už beznádejná, rozhodol sa odísť. Svoju poslednú pontifikálnu svätú omšu slúžil na Veľkonočnú nedeľu 21. apríla 1946 a už 26. apríla navždy opustil Ľvov, usadzujúc sa v auguste v Lubaczówe.
23. marca 1951 bol vymenovaný za biskupa koadjútora kardinála-kniežaťa Adama Stefana Sapiehu v Krakove so zachovaním doterajších funkcií. V decembri 1952 bol komunistami internovaný a potom zadržaný a uväznený v Krakove. V roku 1953 ho prepustili, vzhľadom na zlý zdravotný stav, ale bol vyhostený z krakovskej aj z časti ľvovskej diecézy. Do Krakova sa vrátil v roku 1956. 28. septembra 1958 vysvätil Karola Wojtyłu za pomocného biskupa krakovskej arcidiecézy. 3. marca 1962 sa stal arcibiskupom-metropolitom krakovským a apoštolským administrátorom ľvovským.
Zomrel 15. júna 1962 na infarkt myokardu vo Varšave, kde bol kvôli zasadaniu Poľskej biskupskej konferencie. Bol pochovaný vo Wawelskej katedrále jeho nástupcom Karolom Wojtyłom.
Vajíčkovod

Vajíčkovod alebo vajcovod alebo zastarano ovidukt (lat. tuba uterina, oviductus) je orgán na odvod zrelých vajíčok z vaječníka.

Vajcovod človeka

U človeka je vajcovod svalová trubica vychádzajúca z maternice. Funciou vajcovodu je počas ovulácie zachytiť uvoľnené vajíčko a preniesť ho do maternice.
Je to párový orgán, dlhý 10-15 cm, hrubý 0,5 cm. Smerom k vaječníku je otvorený do pobrušnicovej dutiny - brušné ústie vajíčkovodu (ostium abdominale tubae uterinae), druhý koniec ústi do maternice otvorom podbrušnicovej dutiny. Voľný koniec je lievikovito rozšírený a je zakončený 10-15 prstovitými výbežkami - fimbriami vajcovodov (fimbria tubae), ktoré sa v čase ovulácie prikladajú na povrch vaječníka. Vnútro vajíčkovodov je vystlané sliznicou, krytou na povrchu riasinkovým epitelom, riasinky ktorého kmitajú smerom k maternici. Svalová vrstva vajíčkovodu z hladkej svaloviny má vnútornú okružnú a vonkajšiu pozdĺžnu vrstvu. Na povrchu je vajíčkovod pokrytý riedkym väzivom, na ktoré nasadá pobrušnica (peritoneum).
Vajíčkovod je upevnený okružím vajíčkovodu (mezosalpinx; lat. mesosalpinx). Vajcová bunka je transpotovaná do maternice činnosťou riasinkového epitelu a peristaltickými pohybmi svaloviny vajíčkovodu.
Cakončina

Cakončina alebo tsakončina (Η γλώσσα τσακόνικη - I glossa tsakoniki) je grécky jazyk patriaci medzi dórske jazyky, často je považovaný len za nárečie novogréčtiny.
Hovorí sa ním v oblasti Peloponézu. Vychádza zo starovekého dórskeho nárečia, je to jediný grécky jazyk, vychádzajúci priamo so starogréčtiny, nie z helenistického koiné (aj keď niektoré prvky má aj z neho). Tsakončina spolu s krétskou gréčtinou sú jediné dve grécke nárečia materského Grécka. V tsakončine sa nachádzajú aj mäkčene, zatiaľ čo nová gréčtina mäkčene nemá. Tsakončina sa v oblasti peloponézskej Arkádie používa aj na označenie štátnych nápisov.
Kolumadulu

Kolumadulu je zemepisný názov atola administratívne spadajúceho pod atol Tá na Maldivách. Keďže administratívny atol Tá sa skladá len z jediného prírodného atolu je atol Tá a Kolumadulu fakticky len rozdielny názov pre rovnaký atol.
Kolumadulu je jedným z väčších atolov, polohou v južnejšej časti Maldív, nachádza sa približne 16 km na juh od prírodného atolu Nilandú a 32 km severozápadne od prírodného atolu Hadhdhunmathee. Atol Hadhdhunmathee a Kolumadulu oddeľuje prieliv Velmandu.
Veľkosť atolu východozápadným smerom 52 km, severojužným 44 km. Na atole je 44 ostrovov, pričom žiaden nie je vätší ako 1 km². Dohromady je plocha všetkých ostrovov na atole len 8,9 km². Tvar atolu pripomína zdeformovaný kruh, ktorý je z juhovýchodu sploštený.
Vody okolo atola sú bohaté na ryby a na mnohých ostrovoch sú rybie farmy.
Plena Ilustrita Vortaro de Esperanto

Pôvodné vydanie

Prvý vydanie bolo v 1970 a bolo dvakrát znovuvydané v nezmenenej verzii. Obsahovalo 15 200 slovníkových hesiel a 39 400 lexikálnych jednotiek. Je široko považované za skoro normujúci referenčný slovník esperanta.

Dodatok z 1987

V roku 1987 bol samostatne vydaný dodatok. Obsahoval približne 1 000 slov a 1 300 lexikálnych jednotiek.

Vydania v 2002 a 2005

V roku 2002 bol vydaný revidovaný PIV pod názvom La Nova Plena Ilustrita Vortaro de Esperanto (Nový PIV), tiež označovaný ako PIV2 alebo PIV2002. Obsahoval 16 780 slovníkových hesiel a 46 890 lexikálnych jednotiek.

Webová verzia

V auguste 2010 bolo oznámené, že SAT sa dohodol so vzdelávacou organizáciou E@I o prevedení PIVu 2005 do webovej verzie. SAT sa predtým obával zníženého predaja papierovej verzie a z toho vyplývajúcich ekonomických dôsledkov. Podľa dohody však zadarmo poskytol údaje z PIVu 2005. E@I odhadla cenu prevedenia údajov a vytvorenia webovej stránky na 10 000 eur a vyhlásila zbierku.
14. apríla 2011 E@I oznámila, že zbierka dosiahla sumu 13 540 eur a práce začali. 4. apríla 2012 bola na testovanie zverejnená beta verzia webového systému. Prístup je bezplatný, je vyžadovaná registrácia ale je možné použiť registračné údaje z iných projektov E@I, napríklad z lernu!.
Time, Inc. v. Hill

Time, Inc. v. Hill (385, U.S. 374, 1967) bol spor pred Najvyšším súdom USA v otázke konfliktu medzi slobodou prejavu a právom na súkromie.

Opis sporu

V roku 1952 sa James Hill, jeho žena a ich päť detí stali rukojemníkmi troch väzňov na úteku. Po devätnástich hodinách boli oslobodení bez zranení, dvaja utečenci neskôr zahynuli pri prestrelke s políciou. Román vychádzajúci z tohoto príbehu bol publikovaný v roku 1953 a stal sa námetom pre divadelnú hru hranú na Broadway v roku 1955. Časopis Life Magazine uverejnil článok, v ktorom boli fotografie hercov v dome, v ktorom Hillovci žili počas incidentu. Rodina zažalovala časopis za porušenie práva na ochranu súkromia a vysúdila od vydavateľa sumu 30 000 USD. Vydavateľ namietal porušenie prvého dodatku. Najvyšší súd pomerom hlasov 6:3 rozhodol, že Ústava chráni uverejňovanie diel, ktoré vychádzajú síce zo skutočnej udalosti, ale vo svojej podstate sú dramatizáciou a fikciou. Podmienkou však je, že musia byť zmenené všetky mená.
Gamaliel Starší

Gamaliel Starší (hebr. גמליאל הזקן Gamaliel ha-Zaken) alebo Gamaliel I. bol židovský učenec, tanaita, predseda sanhedrinu, čiže židovského Najvyššieho súdu, jedna z najväčších rabínskych autorít prvej polovice prvého storočia po Kr. V Mišne má ako hlava sanhredrinu titul raban. Bol učiteľom Šavla, ktorý sa neskôr stal apoštolom Pavlom.
Mal živý záujem o potreby svojej doby a neváhal odvážne konať, aby ich pomohol splniť. Riadil sa napríklad zásadou, že zákon musí viesť k zlepšeniu sveta a napomáhať všeobecné dobro. Bol zástancom realistického zmiernenia prikázaní ohľadom šabatu, väčšej ochrany žien pred rozvodom a tolerantného prístupu k pohanom. Keď Židia začali prenasledovať apoštolov vzmáhajúceho sa kresťanstva, Gamaliel sa postavil na ich obranu presviedčajúc, že keď ich hnutie pochádza z ľudí, samo sa rozpadne, no keď z Boha, nemožno ho rozohnať (Sk 5,34-42). Ranokresťanská tradícia sa aj preto - celkom nepodložene - domnievala, že sa Gamaliel neskôr nechal pokrstiť, ostal však členom sanhredrinu, aby mohol obraňovať kresťanov, a považovala ho za svätca.
Podľa tradície zomrel v roku 63.
Volkmen

Volkmen (staršie resp. angl. walkman) alebo osobný kazetový prehrávač je prenosné zariadenie, ktoré obsahuje hudobný prehrávač kaziet. Umožňuje počúvanie hudby cez slúchadlá aj počas pohybu používateľa.
Prvý volkmen bol Stereobelt, ktorý vynašiel a patentoval Andreas Pavel v roku 1977. Andreas Pavel sa snažil skomercializovať svoj vynález, ale neuspel. Prvý komerčný Sony Walkman, uvedený v roku 1979, vytvorili Akio Morita, Masaru Ibuka (jeden zo zakladateľov Sony) a Kozo Ohsone.
Volkmen sa stal rýchlo populárny produkt a značke Sony zarobil veľké množstvo peňazí. Jeho koncept využili aj iné firmy, čím sa stal najpoužívanejším spôsobom počúvania hudby na cestách. Vo vyspelých krajinách nastal jeho ústup až po objavení pokročilejších technológií, ako Minidisc a MP3 prehrávač. V niektorých rozvojových krajinách, kde nie sú k dispozícii modernejšie technológie, sa osobné kazetové prehrávače bežne používajú dodnes.
Hoci sa značka Walkman používala pôvodne na označenie kazetových prehrávačov, dnes ju Sony používa aj pre iné formy osobných prehrávačov.
Boutenac

Poloha

Obec má rozlohu 22,96 km². Najvyšší bod je položený 265 m n. m. a najnižší bod 36 m n. m.

Obyvateľstvo

Počet obyvateľov obce je 703 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Épenède

Poloha

Obec má rozlohu 15,62 km². Najvyšší bod je položený 194 m n. m. a najnižší bod 144 m n. m.

Obyvateľstvo

Počet obyvateľov obce je 208 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cessey

Poloha

Obec má rozlohu 7,53 km². Najvyšší bod je položený 534 m n. m. a najnižší bod 263 m n. m.

Obyvateľstvo

Počet obyvateľov obce je 347 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kengurovité

Anatómia

Kengury pochádzajú z Austrálie a Novej Guiney. Majú silné zadné končatiny, ktoré sú oveľa vyvinutejšie a silnejšie ako predné. Predné končatiny majú 5 prstov a používajú ich na príjem potravy, zatiaľ čo zadné nohy majú druhý a tretí prst zrastený (tzv. diprotodoncia) a slúžia na pohyb. Majú tiež dlhý, svalnatý chvost, ktorý používajú ako podperu a na rovnováhu. Oproti telu majú kengury relatívne malú hlavu a veľké uši.

Pohyb

Kengury sa pohybujú na dva spôsoby – keď skáču na zadných končatinách s chvostom vo vzduchu, dosahujú niektoré druhy rýchlosť až 50 km/h. Okrem skákania však kengury aj chodia „po piatich“. Vtedy majú predné laby a chvost na zemi a striedavo sa posúvajú zadnými a prednými končatinami. Pri efektívnom skákaní spotrebujú veľmi málo energie, čo je v suchých klimatických podmienkach ich domoviny veľkou prednosťou. Kengury sa vedia pohybovať iba smerom vpred, cúvať ich príroda nenaučila.

Strava

Kengury sú bylinožravce. Majú viac žalúdkov, vďaka čomu dokážu stráviť aj ťažšie stráviteľné rastliny, čo im umožňuje prežiť aj v menej zarastených oblastiach.

Rozmnožovanie

Kengury sa vyvíjajú vo vaku, ktorý sa nachádza v bruchu samice a obsahuje 4 bradavky. Samica privedie na svet 1, maximálne 2 mláďatá v jednom vrhu. Kengury patria k zvieratám, ktoré dokážu pozastaviť vývin embrya. Mláďa vo veľkosti 2,5 až 3 cm, prechádza po narodení do vaku, kde sa prisaje na struk. Samica sa po jeho narodení môže znovu spáriť so samcom a vzniknuté embryo sa nevyvinie dovtedy, kým sa mláďa neosamostatní, prípadne neuhynie. Kengury sa rodia značne nedovyvinuté po 20 až 40 dňoch gravidity. Novorodenec strávi vo vaku prisatý k struku dva až tri mesiace. Po asi pol roku po prvýkrát opustí vak a začína objavovať svet. Osemmesačná kengura už je príliš veľká na to, aby sa vrátila do vaku, kde sa už môže nachádzať ďalšie mláďa a tak ešte z času na čas strčí hlavu do vaku a napije sa mlieka. Austrálčania nazývajú kengurčatá tiež „Joey“.

Kengury a ľudia

Pre austrálskych domorodcov bola kengura hlavným zdrojom potravy. Prvým Európanom, ktorý mal možnosť vidieť kengury bol v roku 1770 James Cook. Prisťahovalci sa, podobne ako domorodci, živili tiež kengurím mäsom, ktoré však malo povesť jedla pre chudobných. Dnes sa kengurie mäso začína podávať aj v európskych reštauráciách.
Prirodzené prostredie, v ktorom kengury žijú sa vplyvom človeka mení a spôsobuje čoraz väčšie ohrozenie tohto druhu. Ďalším ohrozením pre kengury v ich prirodzenom prostredí sú líšky, ktoré do Austrálie priniesli Európania. V Novej Guinei kengury netrpeli stratou prirodzeného životného prostredia až v takej miere ako v Austrálii, stromové druhy vačkovcov však trpia neúmerným rúbaním lesov.
Vlajka štátu Georgia

Súčasná vlajka štátu Georgia bola prijatá 8. mája 2003.

Opis

Vlajku tvoria tri vodorovné pruhy červený – biely – červený v zhodnom pomere. V hornom rohu vlajky je modré karé (kantón) obsahujúce 13 bielych päťramenných hviezd vytvárajúcich kruh. Každá z hviezd je pootočená tak, aby dva jej cípy smerovali do kruhu a ostatné tri von. Hviezdy symbolizujú spojenie trinástich pôvodných štátov USA. Vo vnútri kruhu je štátny znak Georgie, ide o vnútornú časť lícovej strany štátnej pečati Georgie. Tá zobrazuje tri stĺpy podopierajúce klenbu s nápisom CONSTITUTION (Slovensky:ÚSTAVA). Stĺpy, symbolizujúce tri piliere vlády: zákonodarnú, výkonnú a súdnu, sú omotané stuhami so štátnym mottom: Wisdom, Justice, Moderation! (Slovensky: Múdrosť, Spravodlivosť a Umiernenosť). Pri prostrednom stĺpe stojí na stráži muž oblečený v koloniálnom odeve, ako vojak z Americkej revolúcie. V ruke drží meč symbolizujúci obranu ústavy. Pod týmto znakom je motto: In God We Trust (Slovensky: Veríme v Boha). Georgia je taktiež na prvom mieste v USA v počte zmien svojich štátnych vlajok.
Ján Horáček

Životopis

V roku 1921 si otvoril v Martine kníhkupecký a papiernický obchod, neskôr v roku 1929 kníhkupectvo v Bratislave na Dunajskej ulici. V roku 1939 založil vydavateľstvo, ktoré nieslo jeho meno. V období 1940 až 1948 vydal viac ako 70 knižných titulov. Značnú časť svojej vydavateľskej činnosti venoval vydávaniu kníh pre deti a mládež. Mnohé knihy z vydavateľstva Jána Horáčka vyzdobili poprední výtvarníci ako Ľudovít Fulla, Martin Benka, Jaroslav Vodrážka, či Karol Ondreička. Vydavateľstvo zaniklo v roku 1949. Ján Horáček neskôr pracoval vo vydavateľstvách Tatran, Osveta a Šport.
Lichères-près-Aigremont

Poloha

Obec má rozlohu 16,37 km². Najvyšší bod je položený 264 m n. m. a najnižší bod 165 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vassel

Poloha

Obec má rozlohu 2,95 km². Najvyšší bod je položený 463 m n. m. a najnižší bod 325 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villecomtal-sur-Arros

Poloha

Obec má rozlohu 11,17 km². Najvyšší bod je položený 315 m n. m. a najnižší bod 168 m n. m.

Obyvateľstvo

Počet obyvateľov obce je 858 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ch-38

Konštrukcia a vlastnosti

Ch-38 má dĺžku 4,2 m, priemer 31 cm a rozpätie riadiacich plôch 1,14 m. Celková hmotnosť rakety je 520 kg, pričom bojová časť váži 250 kg. Bojová časť je v závislosti od variantu strely buď trieštivo-trhavá (Ch-38MAE, Ch-38MLE a Ch-38MTE), priebojná (Ch-38MAE, Ch-38MLE a Ch-38MTE) alebo kazetová (Ch-38MKE).
Strely môžu byť odpaľované pri rýchlostiach od 54 do 1 620 km/h v letovej hladine 200 – 12 000 m. Efektívny dostrel rakety je 3 – 40 km a v okamihu odpalu môže byť nosič od cieľa odklonený až o ±80°. Ch-38 je poháňaná raketovým motorom na tuhé palivo, ktorý jej umožňuje dosiahnuť rýchlosť Mach 2,2.
Krídla strely sú skladacie, čo umožňuje jej zavesenie aj do vnútornej šachty stíhačky T-50 PAK FA.
Uvádzaná životnosť rakety je 10 rokov.
Redtube

Redtube  je pornografická webová stránka, založená na obdobnom princípe ako YouTube. Ponúka zadarmo možnosť sledovania a nahrávania erotických a pornografických videí. Bola spustená v roku 2007, postupne sa z nej stala jedna z najpopulárnejších pornografických stránok.
Vlastníkom je Jimmy Lee. Stránka je jednojazyčná, je prístupná v angličtine.
K júlu 2011 je v systéme Alexa Internet na 133. mieste.
Mazerier

Poloha

Mazerier má rozlohu 7,23 km². Najvyšší bod je položený 461 m n. m. a najnižší bod 290 m n. m.

Obyvateľstvo

Mazerier má 283 obyvateľov (2009).
Graf vývoja obyvateľstva:
Zdroje: INSEE
Vauxbons

Poloha

Obec má rozlohu 12,48 km². Najvyšší bod je položený 461 m n. m. a najnižší bod 319 m n. m.

Obyvateľstvo

Počet obyvateľov obce je 60 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grust

Poloha

Obec má rozlohu 9,52 km². Najvyšší bod je položený 2 527 m n. m. a najnižší bod 816 m n. m.

Obyvateľstvo

Počet obyvateľov obce je 48 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lakrates zo Sparty

Lakrates (starogr. Λακράτης – Lakrates, iný prepis: Lakratés) bol olympijský víťaz v roku 416 pred Kr.
Lakrates zo Sparty bol na 91. olympijských hrách korunovaný olivovým vencom za víťazstvo v neznámej disciplíne. Olympijské víťazstvo Lakrata zaznamenal staroveký historik Xenofón, ktorý ešte uvádza, že zomrel (v roku 403 pred Kr.) v boji pri Pireu a bol pochovaný v Kerameiku pred bránami Atén.
Habovka

Poloha

Obec sa nachádza asi 15 km na sever od Liptovského Mikuláša a 15 km na severovýchod od Dolného Kubína. Je situovaná v Zubereckej brázde, podcelku Podtatranskej brázdy, v mieste styku Skorušinských vrchov a Západných Tatier. Obcou preteká Studený potok, do ktorého sa v obci vlieva Blatná. Obec má 1 359 obyvateľov.

Symboly obce

Znakom obce je smrek, nad ktorým je koruna. Pri pni smreku je z oboch strán po jednej hviezde.

Dejiny

Prvá písomná zmienka o obci Chabówka je z roku 1593. Podľa kroniky habovskej farnosti názov obce pochádza od názvu poľskej obce Chabówky, z ktorej niekoľko obyvateľov prišlo do novozaloženej obce a ktorí ponechali meno svojej pôvodnej vlasti pre novú obec. Iné zdroje hovoria, že názov obce môže pochádzať aj zo slova chabovina, chabovka - chrastie, krovím pokrytý terén. 
Od roku 1598 sa Habovka považuje za valaskú osadu, novozriadenú v lesoch. Hranice habovského chotára určuje listina župana Juraja Thurzu (1567-1619), vydaná 14. apríla 1616 vo Veľkej Bytči. Počas kuruckých vojen v 17. storočí Habovka spustla, po tom, čo ju úplne vypálili litovské vojská. Do vydania tereziánskeho urbára spravovali dedinu dediční šoltýsi pod menami: Habovský, Žiačik, Valel, Hruboš atď. Habovka bola v poddanskom pomere k hradnému panstvu Oravského zámku až do roku 1848, kedy došlo k zrušeniu poddanstva.

Obyvateľstvo

Prvé obyvateľstvo bolo pravdepodobne prisťahované z poľskej obce Chabówka. Osídlenie valaskými sedliakmi na neúrodnej skalnatej pôde vplývala na rozvoj obce a počet obyvateľov, keď v obci bolo v roku 1715 - asi 180 ľudí, v roku 1778 - 350 ľudí a ďalej 1828 - 793 ľudí, 1930 - 476, 1940 - 755.
Romans-sur-Isère

Poloha

Obec má rozlohu 33,08 km². Najvyšší bod je položený 291 m n. m. a najnižší bod 122 m n. m.

Obyvateľstvo

Počet obyvateľov obce je 33 613 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Potenciálne nekonečno

Potenciálne nekonečno je to, čo nemá medze ako smerujúce podľa dôvodných podmienok k stavu presahujúcemu akúkoľvek danú kvantitu tej istej povahy.
Puymangou

Poloha

Obec má rozlohu 11,29 km². Najvyšší bod je položený 134 m n. m. a najnižší bod 41 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Madelaine-sous-Montreuil

Poloha

Obec má rozlohu 2,46 km². Najvyšší bod je položený 50 m n. m. a najnižší bod 2 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tournissan

Poloha

Obec má rozlohu 11,53 km². Najvyšší bod je položený 310 m n. m. a najnižší bod 119 m n. m.

Obyvateľstvo

Počet obyvateľov obce je 272 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kapusta obyčajná kelová

Kapusta obyčajná kelová alebo hlávkový kel (lat. Brassica oleracea var. sabauda; iné názvy pozri nižšie) je taxón z druhu kapusta obyčajná.

Názvy

Slovenské názvy sú: kapusta obyčajná kelová, kel hlávkový, hlávkový kel, kel, kapusta kelová, kelová kapusta; zastarano: sladká kapusta, talianska kapusta, vlaština, vlaš(č)ina, vlaš(s)ká kapusta, kapusta bublinatá  ; nevhodne príp. zastarano: savojská kapusta, savoyská kapusta, savojský kel. O staršom alebo nárečovom tvare slova kel pozri kel.
Vedecké názvy sú:Brassica oleracea var. sabauda, Brassica oleracea convar. sabauda, Brassica oleracea skupina Sabauda, Brassica oleracea Skupina Sabauda, Brassica oleracea cv. group Savoy Headed Cabbage, Brassica oleracea Skupina Savoy Cabbage, Brassica oleracea subsp. bullata, Brassica oleracea ssp. sabauda, Brassica oleracea var. bullata, Brassica oleracea var. bullata (okrem var. gemmifera), Brassica oleracea convar. bullata, Brassica oleracea subsp. oleracea convar. sabauda, Brassica oleracea convar. capitata var. sabauda, Brassica oleracea ssp. capitata (convar. capitata) var. sabauda, Brassica sabauda subsp. sabauda, Brassica sabauda, Brassica oleracea sabauda, Brassica bullata, Brassica oleracea var. bullata subvar. sabauda, Brassica oleracea subs./var. capitata podskupina sabauda, Brassica oleracea convar. oleracea var. sabauda

Charakteristika

Pestuje sa ako listová zelenina (listy hlávky sa jedia buď surové alebo varené). Ide o dvojročnú (na Slovensku jednoročnú) bylinu; v prvom roku sa tvorí hlávka, v druhom roku rastlina kvitne (v tom čase je okolo 70 cm vysoká). Stonka je zdužnatená a má na vrchole hlávku tvorenú voľne (ale u novších kultivarov aj pomerne pevne) nakopenými žltozelenými alebo modrozelenými listami so zvlnenými okrajmi a pľuzgierovito-priehlbinovitou listovou čepeľou (Pľuzgierovito-priehlibinovou listovou čepeľou sa hlávkový kel odlišuje od hlávkovej kapusty). Hlávkový kel vznikol skrížením bielej hlávkovej kapusty (Brassica oleracea var. capitata f. alba) s palmovým kelom (Brassica oleracea var. palmifolia). Niektoré kultivary hlávkového kelu majú na povrchu červenkasté listy, ale vnútri sú listy vždy zelené. Hlávkový kel sa pestuje v skorej, poloskorej alebo neskorej forme. Rastlina je veľmi náročná na hnojenie. Vegetačná doba je 130 až 170 dní.

Zloženie

Hlavné zložky jedlej časti sú: voda (90 %), bielkoviny (3 %), sacharidy (2,4 %), balastné látky (1,5 %), minerálne látky (1,1 % – draslík, vápnik, horčík, sodík, zinok a železo) a tuky (0,4 %). Z vitamínov obsahuje vitamín B6, B2, B1, B9, karotén a vitamín C.
Záhreb

Dejiny

Prvá zmienka o meste pochádza z roku 1093. Roku 1273 sa tu konal prvý chorvátsky snem. V 16. storočí došlo k spojeniu osád Kaptol, Gradec a Donji Grad do mesta Záhreb. Po rozpade Rakúsko-Uhorska sa tu konal snem juhoslovanských národov, ktorých zástupcovia rozhodli o vytvorení Kráľovstva Srbov, Chorvátov a Slovincov.
Chórová lavica

Chórové lavice bývajú rozostavené po obidvoch stranách chóru, zväčša v dvoch nerovnako vysokých radoch, aby na nich mohli sedieť a kľačať duchovní v kláštorných, biskupských a v nadačných kostoloch (počnúc 13. stor.). Bohato vyrezávané. Jednoltivé sedadlá sa nazývajú stally, sú navzájom oddelené bočným operadlom (accoudoir). Zadná stena sa nazýva dorsalle.
Martigny (Seine-Maritime)

Poloha

Obec má rozlohu 5,06 km². Najvyšší bod je položený 117 m n. m. a najnižší bod 6 m n. m.

Obyvateľstvo

Počet obyvateľov obce je 473 (2011).
Nasledujúci graf zobrazuje vývoj počtu obyvateľov v obci.
Zdroje: INSEE